שיתוף פעולה ייחודי בין המחלקה לאיכות הסביבה ומנהל החינוך בעיריית עפולה הוביל בשנת הלימודים החולפת לקיום שתי השתלמויות במטרה להעניק לגננות כלים מקצועיים להפעלת הילדים במרחב החוץ גני ובחיק הטבע בשנת הלימודים הקרובה. כ-50 גננות מכלל המגזרים, הממלכתי, הממלכתי-דתי ושאינו רשמי השתתפו בהשתלמויות כאשר הראשונה "השביל שלנו" הונחתה על ידי נציגי חברת "הצעד הירוק" ועסקה בפעילות חוץ-גנית. ההשתלמות נתנה לגננות כלים מקצועיים להפעלת הילדים במרחב החוץ גני באמצעות הפעלת הילדים בשביל הסמוך לגן תוך חקירה של עולם הצומח והחי שבו.
כל גננת קיבלה חוברת הדרכה להפעלה בשטח וציוד עזר נוסף לממצאים מהשטח כאשר המטרה הסופית של ההשתלמות הייתה לעודד אצל הילדים להכיר מקרוב את החי והצומח צמח שבסביבתם. ההשתלמות השנייה העניקה לגננות כלים לקיום אורח חיים בריא ומקיים הכולל שמירה על הסביבה, חסכון במשאבים כגון מים, חשמל ונייר וכן כלים לשמירה על בריאות הילדים והגברת האכילה מהצומח. כל גננת אשר השתתפה בהשתלמות זו זכתה לקבל שעות ליווי בתוך הגן להטמעת הכלים החינוכיים החדשים שקיבלו. יש לציין כי בשנת הלימודים הבאה יתקיים שלב ב' של ההשתלמות.
יוסי חן, מנהל המחלקה לאיכות הסביבה אחד מיוזמי ההשתלמויות אמר: "כעיר גדולה ומרכזית זוכה עפולה לקבל תקציבים ושיתופי פעולה מהמשרד להגנת הסביבה וממשרד החינוך המאפשר לנו להעניק לילדי העיר ידע ונכונות לחינוך סביבתי, לאהבת הסביבה ולשמירה עליה".
מרחבי למידה חדשניים נחנכו בביה"ס "יערת העמק"